Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11296

b) ne folytassák a legközelebbi alkalmas helikopter repülőtéren túl, ha a hajózószemélyzet bármely tagjának teljesítőképessége valamely ok, mint például fáradtság, betegség vagy oxigén hiány miatt jelentős mértékben csökken. 2.15 A hajózószemélyzet tagjai szolgálati helyeiken 2.15.1 Fel és leszállás A pilótakabinban szolgálatra kijelölt valamennyi hajózószemélyzeti tag tartózkodjon szolgálati helyén. 2.15.2 Útvonalon A pilótakabinban szolgálatra kijelölt valamennyi hajózószemélyzeti tag tartózkodjon szolgálati helyén kivéve, ha távolléte a forgószárnyas légijármű üzemeltetésével kapcsolatos feladatok elvégzése vagy fiziológiai okok miatt szükséges. 2.15.3 Biztonsági övek A hajózószemélyzet valamennyi tagja szolgálati helyén biztonsági övét tartsa becsatolva. 2.15.4 Vállhevederekkel ellátott biztonsági övek Ajánlás – Amennyiben ilyen biztonsági övet biztosítottak, a fel és leszállási szakaszokban a hajózószemélyzet bármely légijármű vezetői ülést elfoglaló tagja vállhevederrel ellátott biztonsági övét tartsa becsatolva; a hajózószemélyzet többi tagja a fel és leszállási szakaszokban vállhevederrel ellátott biztonsági övét tartsa becsatolva kivéve, ha a vállhevederek akadályozzák őket feladataik végrehajtásában, amely esetben a vállhevedereket kikapcsolhatják, azonban a biztonsági öveket bekapcsolva kell tartaniuk. Megjegyzés: A vállhevederekkel ellátott biztonsági öv egymástól függetlenül használható vállhevederekből és biztonsági övből áll. 2.16 Műszerrepülési eljárások 2.16.1 Az az állam, amelynek területén a helikopter repülőtér elhelyezkedik, vagy az az állam amelyik felelős egy állam területén kívül levő helikopter repülőtérért hagyjon jóvá és tegyen közzé egy vagy több műszeres megközelítési eljárást a műszerrepülési szabályok szerint igénybe vett minden egyes helikopter repülőtérre vagy végső megközelítési és felszállási területre. 2.16.2 A műszerrepülési szabályok szerint üzemelő összes forgószárnyas légijármű tartsa be azokat a műszerrepülési eljárásokat, amelyeket az az állam hagyott jóvá, amelynek területén a helikopter repülőtér elhelyezkedik, vagy az az állam hagyott jóvá, amelyik felelős gy állam területén kívül levő helikopter repülőtérért. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes